02/03/2011 | Administración LocalMunicipal
Ferrol
Licenza

De conformidade co disposto no artigo 59.5 da Lei 30/1992 de 26 de novembro de Réxime Xurídico das Administracións Públicas e do Procedemento Administrativo Común, e despois de intentar a notificación no domicilio que figura no expediente, feito do que se ten constancia no mesmo, publícase a seguinte notificación: “O concelleiro coordinador delegado da Área de Urbanismo, Medio Ambiente, Mobilidade e Accesibilidade por delegación da Alcaldía de 30/10/2008, con data de hoxe, aprobou, elevándoa a resolución, unha proposta da xefatura do Negociado de Licenzas, que, literalmente transcrita di así: “Jairo Manuel Ignacio Gregorio Barnaba Rocamora en representación de Wahab Gonzalez de Artaza Chafla J SC e Pedro Gregorio Prados Castellsegue Cataldi presentaron instancia na que comunican ó Concello que, por contrato concertado entre eles, o primeiro transmitiu ó segundo a TITULARIDADE DE LICENZA MUNICIPAL DE APERTURA outorgada en virtude de resolución da alcaldía-presidencia deste Concello para a actividade de café-bar na rúa Río Lérez 17-19 baixo, e solicitan o recoñeceménto do devandito traspaso. A alcaldía-presidencia deste Concello con data 27/09/1990 outorgou a Mª Digna Barrio Barrio licenza de apertura de café-bar na rúa Río Lérez 17-19 baixo coas seguintes condicións: a actividade deberá desenvolverse co estrita suxeición á autorización concedida, ao Regulamento de Policía e establecementos públicos e ás demais normas que son de aplicación, o aforo máximo do local fíxase en trinta persoas e repectarase de forma estrita o réxime horarios de apertura e peche establecido na normativa vixente, e todo o persoal deberá estar en posesión do correspondente carnet sanitario de manipulador de alimentos, expedido pola Dirección de Saúde e Consumo da Coruña. A xurista de Urbanismo logo de examinar o expediente emitiu o seguinte informe que textualmente dí: “Con data do 30/09/2010 Pedro Gregorio Prados Castellsegue Cataldi achegou solicitude de cambio de titularidade para licenza de apertura de café-bar 2.7.2 na rúa Río Lérez 17-19 baixo, coa documentación que estimou oportuna. Consultados os arquivos e rexistros existentes no Negociado de Licenzas consta que por resolución do 27/09/1990 outorgouse licenza de apertura de café-bar na rúa Río Lérez 17-19 baixo a nome de María Digna Barrio Barrio, e que con data do 26/11/07 actualizouse con outorgamento de licenza de obra para mellora do illamento acústico no local. Con data do 02/06/2009 os servizos técnicos municipais emitiron informe no que se expón que: “1.-O local se atopa aberto ao público.2.- Inspeccionada a terraza do primeiro andar da dereita, pódese ver unha saída de fumes que polo seu emprazamento pódese corresponder coa saída de gases da cociña da planta baixa. Revisado o proxecto que serviu de base a licenza outorgada, a instalación autorizada conectaba mediante conduto flexible de aluminio de 100 mm. de diámetro ao conduto vertical de tiro forzado que dispón o edificio, condición esta que non se puido verificar en inspecciones anteriores ao ter un falso teito continuo non rexistrable. Nestas condicións a instalación non se axustaría á licenza, polo que terá que xustificar o trazado e conexión da instalación dos gases e fumes da cociña.3.- No informe de medición de illamento acústico que se achega non se acredita o cumplimento do illamento acústico bruto mínimo a ruído aéreo de 55 dB(A) que establece o artigo 6.2 da Lei 7/1997, do 11 de agosto, de protección contra a contaminación atmosférica do Concello de Ferrol, e que terá que acreditar.4.- 0 elemento separador dos cartos de aseo non está colocado.5.- En canto aos olores que ascenden polo shunt dos cuartos de aseo da planta baixa, no momento da inspección non se detectan, e non se aprecia modificación aparente da instalación de ventilación do cuartos de aseo.” O artigo 13 Regulamento de Servizos das Corporacións Locais, que dispón que as licencias relativas ás condicións dunha obra, instalación ou servizo serán transmisibles, pero o antigo e novo construtor ou empresario deberán comunicalo por escrito á Corporación, sen o cal quedarán ambos suxeitos a todas as responsabilidades que se derivaren para o titular. Primeiro.- Conceder a transmisión da licenza solicitada para a actividade de café-bar 2.7.2. para o desenvolvemento da actividade no baixo da rúa Rlo Lérez 17-19, a nome de Aline Cristiny Alves da Silva, agás o dereito de propiedade e sen prexuízo de terceiros.” De conformidade co disposto no artigo 13.1 do Regulamento de Servizos das Corporacións Locais, propóñolle ó concelleiro coordinador delegado da Área de Urbanismo, Medio Ambiente, Mobilidade e Accesibilidade a adopción da seguinte resolución: Conceder a transmisión da licenza solicitada para a actividade de café-bar 2.7.2. para o desenvolvemento da actividade no baixo da rúa Río Lérez 17-19, a nome de Aline Cristiny Alves da Silva, agás o dereito de propiedade e sen prexuízo de terceiros.” Contra a resolución que é definitiva en vía administrativa, poderá vostede interpoñer RECURSO DE REPOSICION ante o mesmo órgano que o ditou ou interpoñer directamente RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de DOUS MESES contados a partir do seguinte ao da recepción da presente notificación, de acordo co disposto no artigo 46 da Lei 29/98, do 13 de xullo, reguladora da devandita Xurisdición. Se opta por interpoñer RECURSO DE REPOSICION previo ao contencioso-administrativo, deberá facelo ante o órgano municipal do que dimana o presente acto no prazo dun MES contado a partir do día seguinte á da recepción da presente notificación, de acordo co disposto nos artigos 116 e 117 da Lei 30/92, do 26 de novembro, de Réxime Xurídico das Administracións Públicas e Procedemento Administrativo Común, modificados pola Lei 4/99, do 13 de xaneiro. Contra a resolución expresa do recurso de reposición, poderá vostede interpoñer RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de DOUS MESES contados a partir do seguinte ao da recepción da presente notificación, de acordo co disposto no artigo 46 da Lei 29/98, do 13 de xullo, reguladora da devandita Xurisdición. Contra a resolución presunta do recurso de reposición, que terá lugar transcorrido un mes dende a interposición do mesmo sen que fose notificado, poderá vostede interpoñer RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de SEIS MESES, contados a partir do día seguinte a aquel en que a Resolución do referido recurso de reposición se debería notificar de forma expresa (un mes dende a interposición do mesmo), todo iso de acordo co disposto no artigo 46 da Lei 29/98, do 13 de xullo, reguladora da Xurisdición Contencioso-Administrativa en relación cos artigos 116 e 117 da Lei 30/92, do 26 de novembro, de Réxime Xurídico das Administracións Públicas e do Procedemento Administrativo Común, modificada pola Lei 4/99, do 13 de xaneiro. Ferrol, 23 de decembro de 2010.” Ferrol, 16 de febreiro de 2011. O concelleiro coordinador delegado da Área de Urbanismo, Medio Ambiente, Mobilidade e Accesibilidade, por delegación da alcaldía de 30/10/2008 (BOP 01/12/2008) Asdo.- Ángel Mato Escalona.